CELEX: C2007/199/09
Language: da
Date: 2007-08-25 00:00:00
Title: Sag C-321/05: Domstolens dom (Første Afdeling) af 5. juli 2007 — Hans Markus Kofoed mod Skatteministeriet (anmodning om præjudiciel afgørelse fra Østre Landsret, Danmark) (Direktiv 90/434/EØF — fælles beskatningsordning ved fusion, spaltning, tilførsel af aktiver og ombytning af aktier — national afgørelse, hvorved en ombytning af selskabsandele undergives beskatning — ombytning af selskabsandele — udlodning af udbytte, der finder sted kort efter — retsmisbrug)

25.8.2007   
            
            
               DA
            
            
               Den Europæiske Unions Tidende
            
            
               C 199/6
            
         Domstolens dom (Første Afdeling) af 5. juli 2007 — Hans Markus Kofoed mod Skatteministeriet (anmodning om præjudiciel afgørelse fra Østre Landsret, Danmark)
   (Sag C-321/05) (1)
   
   (Direktiv 90/434/EØF - fælles beskatningsordning ved fusion, spaltning, tilførsel af aktiver og ombytning af aktier - national afgørelse, hvorved en ombytning af selskabsandele undergives beskatning - ombytning af selskabsandele - udlodning af udbytte, der finder sted kort efter - retsmisbrug)
   (2007/C 199/09)
   Processprog: dansk
   Den forelæggende ret
   Østre Landsret
   Parter i hovedsagen
   
      Sagsøger: Hans Markus Kofoed
   
      Sagsøgt: Skatteministeriet
   Sagens genstand
   Anmodning om præjudiciel afgørelse — Østre Landsret — fortolkning af artikel 2, litra d), i Rådets direktiv 90/434/EØF af 23. juli 1990 om en fælles beskatningsordning ved fusion, spaltning, tilførsel af aktiver og ombytning af aktier vedrørende selskaber i forskellige medlemsstater (EFT L 225, s. 1) — ombytning af aktier umiddelbart efterfulgt af en udlodning af udbytte fra det erhvervende selskab, der er større end 10 % af den pålydende værdi af de ombyttede aktier
   Konklusion
   Under omstændigheder som de i hovedsagen foreliggende skal et udbytte som det, der blev udbetalt, ikke indgå i beregningen af den »kontante udligningssum« som omhandlet i artikel 2, litra d), i Rådets direktiv 90/434/EØF af 23. juli 1990 om en fælles beskatningsordning ved fusion, spaltning, tilførsel af aktiver og ombytning af aktier vedrørende selskaber i forskellige medlemsstater, og en ombytning af selskabsandele som den, der er genstand for hovedsagen, udgør derfor en »ombytning af aktier« som omhandlet i dette direktivs artikel 2, litra d).
   Følgelig er artikel 8, stk. 1, i direktiv 90/434 principielt til hinder for, at en sådan ombytning af selskabsandele beskattes, medmindre nationale retsforskrifter om retsmisbrug, skattesvig eller skatteunddragelse kan fortolkes i overensstemmelse med nævnte direktivs artikel 11, stk. 1, litra a), og dermed begrunde, at ombytningen beskattes.
   
      (1)  EUT C 257 af 15.10.2005.